

|  |
| --- |
| પૂર પછી વીજળી કપાઇ જવી |
| પૂર પછી વીજળી કપાઇ જવા વિષે માહિતી |
| Gujarati | ગુજરાતી  OFFICIAL |

પૂર આવ્યા પછી વીજળી પાછી આવતાં થોડો સમય લાગી શકે છે. જો વીજળી કપાય જાય તો તમે કરી શકો તેવી બાબતો માટે નીચેના સૂચનોનો ઉપયોગ કરો.

# **તમારું ખાવાનું સલામત રાખવાનાં સૂચનો**

* વીજળી કપાય જવાથી તમારા ખોરાકને અસર કરી શકે છે, યાદ રાખો કે:
* ખાવાનું ફ્રિજમાંથી કાઢીને ફ્રિઝરમાં મૂકી દો
* ખોરાકનાં પડીકાં પર થેલીમાં ભરેલો બરફ અથવા વિદ્યુતરોધક ધાબળાં મુકીને તમારા ખોરાકને જેટલો બને તેટલો ઠંડો રાખો
* જો સ્પર્શ કરતાં તમારો ખોરાક હજી ઠંડો લાગે (૫° સેલ્સિયસ કરતાં ઓછું) તો તે ઉપયોગમાં લેવા માટે સલામત છે
* જો તમારો ખોરાક સ્પર્શ કરતાં ઠંડો ન લાગે તો, તેને ચાર કલાક સુધી રાખી શકાય છે અને ખાય શકાય છે, અને ત્યાર પછી ફેંકી દેવો જોઇએ અથવા રાંધીને ખાવો જોઇએ
* ગરમ ખોરાકને તે ગરમ કર્યાના ચાર કલાકની અંદર ખાય લો અથવા ફેંકી દો
* જ્યારે વીજળી પાછી આવે ત્યારે જો જમાવેલો ખોરાક હજી સખત હોય તો, તેને ફરીથી જામવા મુકી શકાય છે.

# **વીજળીના જનરેટર વાપરવાનાં સૂચનો**

* સામાન્ય રીતે જ્યારે વીજળી કપાઇ જાય ત્યારે જનરેટરનો ઉપયોગ થાય છે. તમે તેવું એક વાપરો તે પહેલાં નીચેનાં સૂચનોનો ઉપયોગ કરો:
* સુનિશ્ચિત કરો કે પેટ્રોલ કે ડીઝલથી ચાલતાં જનરેટરોનો ઉપયોગ બહાર ખુલ્લી જગ્યામાં થાય નહિતર તે કાર્બનમોનોક્સાઇડ પેદા કરે છે જે ઝેરી છે અને તમને ખૂબ બીમાર કરી શકે છે
* પોર્ટેબલ અથવા ખુલ્લી જગ્યામાં વાપરવાનું જનરેટર તમારા ઘરની અંદર ન વાપરો, કારણ કે તે કાર્બન મોનોક્સાઇડનું ઝેર ફેલાવી શકે છે, વીજળીનો ઝાટકો આપી શકે છે અથવા આગ લગાડી શકે છે
* કાયમી જનરેટરો સ્થાપિત કરો કેમ કે તે વીજળીની ગેરહાજરીમાં ઊર્જા સ્ત્રોત મેળવવા ઉત્તમ છે
* તમારા જનરેટરને સૂકી જગ્યામાં રાખો. તમારે બહાર સલામત જગ્યામાં પેટ્રોલનો સંગ્રહ કરવો જોઇએ
* જનરેટરને અડતાં પહેલાં તમારા હાથ કોરા કરો
* તમે તેની સ્વીચ પાડો તે પહેલાં તેનાં વાયરો અથવા અન્ય વીજ સાધનોને નુકશાન નથી થયું તે સુનિશ્ચિત કરો
* ફરી ઇંધણ ભરતાં પહેલાં જનરેટરની સ્વીચ બંધ કરો અને તેને ઠંડું થવા દો. એન્જિનનાં ગરમ ભાગો પર પેટ્રોલ ઢોળાવાથી આગ લાગી શકે છે
* જનરેટરમાં સાધનો જોડવા વધુ સક્ષમ લાંબા વાયર (હેવી ડ્યુટી એક્સટેન્શન કોર્ડ)નો ઉપયોગ કરો
* ઘરનાં વાયરોને વીજળી આપવા જનરેટરને દિવાલમાં આપેલા પ્લગમાં જોડવા પ્રયત્ન ન કરશો.

# **સહાય મેળવો**

* ગેસ અથવા વીજળીના સલામત ઉપયોગ વિષે માહિતી માટે એનર્જી સેફ વિક્ટોરિયાને ૯૨૦3 ૯૭૦૦ પર સંપર્ક કરો અથવા [www.esv.vic.gov.au](http://www.esv.vic.gov.au)ની મુલાકાત લો
* ગેસ બહાર નીકળી જતો હોય તો જાણ કરવા ૧૩૨ ૭૭૧ પર ફોન કરો.

આ પ્રકાશનને સુલભ સ્વરૂપમાં મેળવવા [pph.communications@health.vic.gov.au](mailto:pph.communications@health.vic.gov.au) પર ઇમેલ કરો